stanford-oval/wikipedia huggingface dataset:
קונאן המשמיד
צוות השחקנים

ארנולד שוורצנגר - קונאן
גרייס ג'ונס - זוּלה (לוחמת/גנבת)
וילט צ'מברלין - בומבאטה (לוחם)
אוליביה ד'אבו - הנסיכה ג'נה
מאקו - אקירו (מכשף)
טרייסי וולטר - מאלאק (גנב)
פאט רואץ' - ת'ות'-אמון (מכשף)
שרה דאגלס (אנ') - המלכה טאראמיס
ג'ף קורי - גרנד ויזיר (מכשף)
סוון-אול ת'ורסן - טוגרה (לוחם)
אנדרה "הענק" רוסימוף - דאגות' (האל הרע, "החיה")
פרס לורנס אוליבייה לקומדיה החדשה הטובה ביותר

| --- | --- |
 מדינה:  הממלכה המאוחדת 
 הגוף המעניק:  אגודת התיאטרון בלונדון 
 תקופת הפרס:  1976–הווה (כ־48 שנים) 
 אתר רשמי
 
פרס לורנס אוליבייה לקומדיה החדשה הטובה ביותר הוא פרס שנתי המוענק על ידי האיגוד של תיאטרון לונדון כהוקרה על הישגים בתיאטרון הבריטי המסחרי. הפרס נוסד בשנת 1976 בשם פרסי איגוד תיאטרון הווסט אנד ושמו הוחלף ב-1984 לכבודו של השחקן האנגלי לורד אוליבייה.
השם המקורי של הפרס היה "הקומדיה של השנה". ב-1991 הוחלף השם ל"הקומדיה הטובה ביותר". ב-1999 הוחלף השם שוב ל"הקומדיה החדשה הטובה ביותר".
ראו גם

פרס טוני למחזה הטוב ביותר
צבי שרייבר

ערך זה עוסק באיש עסקים. אם התכוונתם למרצה למשפטים, ראו .
| --- | --- |

צבי שרייבר
 לידה:  9 ביוני 1969 (בן 55) לונדון
 מדינה:  ישראל 
 מקום מגורים:  ירושלים, ישראל
 השכלה:  אוניברסיטת קיימברידג' 
 
צבי שרייבר (נולד ב-9 ביוני 1969) הוא יזם היי-טק ישראלי־בריטי, מנכ"ל חברת התוכנה הירושלמית FreightOS.
ביוגרפיה

שרייבר נולד בלונדון. בהיותו בן שמונה עלתה משפחתו לישראל, במהלך תקופה זו למד בתיכון הימלפרב בירושלים ולאחר שבע שנים שבה המשפחה לבריטניה. לשרייבר תואר ראשון במתמטיקה מאוניברסיטת קיימברידג'. הוא המשיך לתואר שני בפיזיקה באימפריאל קולג', שם גם קיבל תואר דוקטור במדעי המחשב. לאחר לימודיו החל לעבוד כמהנדס תוכנה.
מאז שנת 1994 מתגורר שרייבר בישראל.
ביוגרפיה > פעילות עסקית

בשנת 1994, בעת שעבר לישראל, הקים שרייבר חברת ייעוץ לתוכנה בשם "ישראטק" הפעילה עד היום.
בשנת 1999 הקים בירושלים את חברת "טריידיום" (Tradeum) וגייס 3 מיליון דולר למימון החברה מקרנות הון סיכון. "טריידיום" עסקה בפיתוח תוכנה לזירות מסחר בין עסקים (B2B). בהמשך צורף לחברה זאב לדרמן כמנכ"ל. בתחילת מרץ 2000 נמכרה טריידיום לחברת ורטיקל-נט לפי שווי של 474 מיליון דולר במניות. באמצע 2001 סגרה ורטיקל-נט את שלוחת טריידיום בירושלים ופיטרה את עובדיה.
בינואר 2001 ייסד שרייבר את חברת יוניקורן (Unicorn) שעסקה בפיתוח תוכנה לניהול מידע ארגוני. בשנת 2006 נרכשה החברה על ידי IBM.‏
בשנת 2006 ייסד את חברת G.ho.st – הסטרט-אפ הישראלי-פלסטיני הראשון – לפיתוח תחליף מבוסס אינטרנט לשולחן העבודה של מערכת ההפעלה "חלונות". בשנת 2010 הפסיקה החברה את פעילותה והטכנולוגיה נמכרה לקרן Infinity. בעקבות התקדים של G.ho.st החלו חברות ישראליות נוספות לעסוק במחקר ופיתוח ברמאללה.
בשנים 2010–2011 ניהל שרייבר את חברת לייטק (Lightech) המייצרת שנאים לנורות LED והלוגן, ומכר אותה לחברת ג'נרל אלקטריק.
בתחילת 2012 ייסד את חברת Tradeos, ומאז הוא מנהל אותה. החברה נקראת כיום Freightos, ומפתחת פלטפורמה מקוונת לניהול מסחר בתעשיית הלוגיסטיקה.
ביוגרפיה > ספרים

שרייבר חיבר רומן מדע פופולרי בשם "Fizz: Nothing is as it seems". הספר יצא לאור בשנת 2011, ומתאר את ההיסטוריה של הפיזיקה מנקודת מבטה של נערה הנוסעת במכונת זמן ונפגשת עם אנשי מפתח בתולדות הפיזיקה. ספר צילומים שלו יצא לאור בשנת 2007.
הערות שוליים

↑  The Nine Lives of Schroedinger's Cat, MSc thesis, Imperial College, January 1995
↑  Isratec Business Consulting
↑  טרדיום טכנולוגיות גייסה 3 מיליון דולר מקרנות הון סיכון מובילות, באתר TheMarker‏, 6 בספטמבר 1999
1 2  עודד חרמוני, מייסד חברת טריידיום צבי שרייבר גייס 8.8 מיליון דולר לחברת יוניקורן, באתר TheMarker‏, 21 במרץ 2002
↑  IBM Acquires Yet Another Business Intelligence ISV Enterprise Systems, 17 May 2006
↑  ניב ליליאן, מזרח תיכון 2.0, באתר ynet, 4 במאי 2007
↑  אבי בליזובסקי, ‏נסגר שירות גוסט, שסיפק סביבת עבודה וירטואלית והקים מרכז פיתוח ברמאללה, באתר "אנשים ומחשבים", 7 במרץ 2010
↑  דני רובינשטיין, הודו ברמאללה, באתר כלכליסט, 10 בינואר 2011
↑  בתיה פלדמן, ‏לייטק רואה את האור: GE תרכוש אותה ב-15–20 מ' ד', באתר גלובס, 21 ביולי 2011
↑  Freightos: Bringing Sexy Back to the Freight Industry‏ (The Next Web)
↑  בקורת על הספר Fizz בעיתון ForeWord
↑  Bad Hair Day? Wash Away the Blues‏ (Mini Book)‏ (Charming Petite Series).
| --- | --- |
בקרת זהויות :  NLI: 987012277659205171  ISNI: 0000 0003 6965 833X  LCCN: n2012022017  VIAF: 248324556   WorldCat (עם VIAF): 248324556 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "צבי שרייבר".
קורפוס המילואים השני (בוואריה)

| --- | --- |

סמל מפקדת קורפוס בצבא הקיסרי הגרמני
 פרטים
 מדינה:  ממלכת בוואריה ממלכת בוואריה הקיסרות הגרמנית הקיסרות הגרמנית
 שיוך:   הצבא הבווארי  צבא הקיסרות הגרמנית
 סוג:  קורפוס
 אירועים ותאריכים
 תקופת הפעילות:  24 בדצמבר 1914 – 8 ביולי 1915 (197 ימים)
 מלחמות:  מלחמת העולם הראשונה
 פיקוד
 מפקדים:  פליקס פון בותמר
קורפוס המילואים הבווארי השני (בגרמנית: II. Königlich Bayerisches Reserve-Korps) היה קורפוס בצבא הקיסרות הגרמנית, אשר לחם במלחמת העולם הראשונה ופורק עם סיומה.
היסטוריה

הקורפוס הוקם בדצמבר 1914 כחלק מהגל השני של הגיוס במלחמת העולם הראשונה, והועמד תחת פיקודו של פליקס פון בותמר. הקורפוס כלל את דיוויזיות המילואים הבוואריות ה-6 וה-8. הקורפוס השתתף בקרבות בחזית המזרחית, ובכלל זה במתקפת גורליצה-טרנוב. ב-8 ביולי 1915 הפך הקורפוס לארמיית הדרום.
קארל רובי

קארל ג'וזף רובי, השלישי (באנגלית: Carl Joseph Robie, III;‏ 12 במאי 1945 – 30 בנובמבר 2011) היה שחיין אמריקאי, אלוף אולימפי ושיאן עולם במשחה ל-200 מטר פרפר.
ביוגרפיה

רובי נולד בדרבי שבפנסילבניה. הוא למד משפטים ושחה באוניברסיטת מישיגן.
ביוגרפיה > שיאן עולם

בתחרות שנערכה בלוס אנג'לס ב-19 באוגוסט 1961 קבע רובי במשחה ל-200 מטר פרפר שיא עולם חדש של 2:12.6 דקות, שיפור לשיא העולם בן השנה של בן ארצו מייק טרוי (2:12.8 דקות). שיא זה החזיק מעמד 6 חודשים ונשבר על ידי יריבו קווין ברי מאוסטרליה (2:12.5 דקות). שישה חודשים לאחר מכן, הוא החזיר לעצמו את השיא העולמי לאחר ששיפר אותו פעמיים באותו היום וקבע לבסוף תוצאה של 2:10.8 דקות. חודשיים לאחר מכן, נשבר שיאו שוב על ידי קויין ברי (2:09.7 דקות) ושלושה חדשים לאחר מכן ברי שיפר את השיא שוב (2:08.4 דקות). חודשיים לאחר מכן, בתחרות שנערכה בטוקיו, יפן ב-18 במרץ 1963 רובי החזיר לעצמו את שיא העולם בתוצאה של 2:08.2 דקות.
במשחקים הפאן אמריקאיים שנערכו בסאו פאולו ברזיל בסוף אפריל אותה שנה זכה רובי במדליית זהב, במשחה ל-200 מטר פרפר בתוצאה של 2:11.3 דקות.
באולימפיאדת טוקיו (1964) זכה רובי במדליית כסף במשחה ל-200 מטר פרפר בתוצאה של 2:07.5 דקות, אחרי קווין ברי שקבע שיא עולם חדש של 2:06.6 דקות ולפני בן ארצו פרד שמידט (2:09.3 דקות). נוסף לכך, הוא סיים במקום רביעי במשחה ל-400 מטר מעורב אישי בתוצאה של 4:51.4 דקות.
באוניברסיאדה שנערכה בבודפשט הונגריה בשנת 1965 זכה רובי בשתי מדליות, זהב וכסף. מדליית זהב, במשחה ל-200 מטר פרפר בתוצאה של 2:09.3 דקות ומדליית כסף, במשחה ל-400 מטר מעורב אישי בתוצאה של 4:55.3 דקות.
באוניברסיאדה שנערכה בטוקיו יפן בשנת 1967 זכה רובי ב-3 מדליות, זהב ו-2 כסף. מדליית זהב, במשחה שליחים 4x200 מטר חופשי בתוצאה של 7:56.5 דקות ומדליות כסף, במשחה ל-100 מטר פרפר בתוצאה של 58.0 שניות ובמשחה ל-200 מטר פרפר בתוצאה של 2:06.9 דקות.
ביוגרפיה > אלוף אולימפי

באולימפיאדת מקסיקו סיטי (1968) זכה רובי במדליית זהב במשחה ל-200 מטר פרפר בתוצאה של 2:08.7 דקות, לפני מרטין וודרוף מבריטניה (2:09.0 דקות) ובן ארצו ג'ון פריס (הברית	2:09.3 דקות). נוסף לכך, הוא השתתף במשחה שליחים 4x100 מטר מעורב, אך למרות שהרביעייה האמריקאית זכתה במדליית זהב, אותה עת שחיינים ששחו בשלבי המוקדמות לא זכו במדליות.
ב-30 בנובמבר 2011 נפטר רובי בסרסוטה, פלורידה.
תארים והישגים

רובי קבע במהלך הקריירה שלו 4 שיא עולם חדשים במשחה ל-200 מטר פרפר.
רובי זכה ב-9 תוארי אליפות ארצות הברית בשחייה, מהם 5 תארים ברציפות במשחה ל-200 מטר פרפר משנת 1961.
בשנת 1976 זכה רובי להכלל בהיכל התהילה הבינלאומי של השחייה.
ראו גם

מדיה וקבצים בנושא  בוויקישיתוף
התפתחות שיא העולם במשחה ל-200 מטר פרפר
הערות שוליים

↑  PAN AMERICAN GAMES - SWIMMING AND DIVING, באתר gbrathletics
1 2  WORLD STUDENT GAMES (UNIVERSIADE) - SWIMMING AND DIVING (MEN)‎, באתר gbrathletics
↑  CARL ROBIE (USA) - 1976 Honor Swimmer, באתר International Swimming Hall of Fame
קופשטיין (מחוז)

| --- | --- |
 מדינה:  אוסטריה אוסטריה
 מדינה:  טירול טירול
 נפות במחוז:  30
 בירת המחוז:  קופשטיין
 שטח:  969.97 קמ"ר
 אוכלוסייה:  ‏
  ‑ במחוז:  105,466 (1 בינואר 2016)
  ‑ צפיפות:  115 נפש לקמ"ר (2012)
 קואורדינטות:  47°24′0″N 11°48′0″E﻿ / ﻿47.40000°N 11.80000°E﻿ / 47.40000; 11.80000
 אזור זמן:  UTC+1
 https://www.tirol.gv.at/kufstein/
  מפת מיקום  מפה מפורטת     tabBackground:;tabBorder:#aaa;defaultTab:0;
 
קופשטיין (בגרמנית: Kufstein) הוא מחוז במזרח מדינת טירול שבאוסטריה. שכניו הם: בוואריה בצפון, מחוז שוואץ במערב ומחוז קיצביהל במזרח ובדרום.
המחוז משתרע על 969.97 קמ"ר ואוכלוסייתו מונה 111,999 תושבים לפי מפקד האוכלוסין של שנת 2022. במחוז ישנן 25 עיירות ו-3 ערים, ביניהן עיר הבירה קופשטיין.
ערים ועיירות > ערים

קופשטיין
שפאו אם וילדן קייזר
ראטנברג
ורגל
ערים ועיירות > עיירות

פרק זה לוקה בחסר. אנא תרמו לוויקיפדיה ו.
קוטלי המכשפות

| --- | --- |

 מבוסס על:  עמי ותמי
 בימוי:  טומי ווירקולה
 הופק בידי:  ויל פרל
 תסריט:  טומי ווירקולה   דנטה הארפר
 עריכה:  ג'ים פייג'
 שחקנים ראשיים:  ג'רמי רנר   ג'מה ארטרטון   פמקה ינסן   פיטר סטורמר   דרק מירס   מוניק גנדרטון   אינגריד בולסו ברדל   זואי בל   פילה ויטלה
 מוזיקה:  אטלי אורוורסון
 צילום:  מייקל בונוילאיין
 מדינה:  ארצות הברית ארצות הברית   גרמניה גרמניה
 חברת הפקה:  Gary Sanchez Productions   סרטי פרמאונט   מטרו גולדווין מאייר   סרטי MTV
 חברה מפיצה:  סרטי פרמאונט   מטרו גולדווין מאייר   United International Pictures
 שיטת הפצה:  וידאו על פי דרישה 
 הקרנת בכורה:  ארצות הברית 25 בינואר 2013   ישראל 21 בפברואר 2013
 משך הקרנה:  88 דקות
 שפת הסרט:  אנגלית
 סוגה:  סרט פעולה, splatter film, סרט המבוסס על יצירה ספרותית, דרמה קומית, סרט פנטזיה, קומדיית אימה, סרט אגדות 
 תקציב:  50 מיליון דולר אמריקאי
 הכנסות:  225,703,475 דולר אמריקאי (17 בפברואר 2013)
 הכנסות באתר מוג'ו:   hanselandgretelwitchhunters
 אתר רשמי
 דף הסרט ב־IMDb
 
קוטלי המכשפות (באנגלית: Hansel and Gretel: Witch Hunters - "הנזל וגרטל: ציידי המכשפות") הוא סרט המשך למעשייה של האחים גרים "עמי ותמי" (שנודע כ"הנזל וגרטל"). הסרט עוקב אחר עלילותיהם של הנזל וגרטל, שנים רבות לאחר הסיפור המקורי, אשר הפכו בינתיים לקוטלי מכשפות.
הקרנת הבכורה של הסרט הייתה ב-25 בינואר 2013. הסרט יצא לאקרנים בישראל ב-21 בפברואר 2013.
עלילת הסרט

אחרי שננטשו על ידי אביהם ביער העמוק, הנזל וגרטל נכנסים לבית הממתקים ומעירים את המכשפה המתגוררת בו. המכשפה מכשפת את הנזל לאכול ממתקים ואת גרטל להכין את התנור, אבל האחים מערימים עליה דוחפים אותה לתוך האש. במהלך שנים שלאחר האירוע, הנזל וגרטל הפכו לציידי ראשים אכזריים שמקדישים את כוחותיהם להשמדת מכשפות. העבודה שלהם היא קלה יחסית, כי מסיבה לא ידועה, הם חסינים לכישופים וקללות. הנזל, לעומת זאת, הוא סוכרתי כתוצאה מהסבל שעבר בבית הממתקים וצריך להזריק לעצמו תרופה בכל כמה שעות.
יום אחד, בעיר אוגסבורג, הנזל וגרטל מונעים מהשריף ברינגר להעלות על המוקד את מינה, אישה צעירה שהואשמה בכישוף. ראש העירייה אנגלמן שכר את האחים כדי למצוא ולהציל כמה ילדים שנחטפו על ידי מכשפות. ברינגר שוכר אדם שיעקוב אחרי האחים במשימתם, בתקווה להחזיר לעצמו את הכבוד של ראש העיר. למרות זאת, כולם מלבד אחד שמשויך למפלגה נהרגים באותו לילה על ידי מכשפה בשם מיוריאל, ששולחת את השרידים בחזרה לפונדק העיירה להתפוצץ כאזהרה למקומיים. הנזל וגרטל, בסיועו של סגנו של ראש העיר ג'קסון, לוכדים מכשפה וחוקרים אותה. הם מגלים שהמכשפות מתכוננות לטקס של ירח דם, שמחייב להקריב שישה בנים ושש בנות, שכל אחד נולד בחודש נפרד. לפתע, מיוריאל, מכשפה אחרת וטרול בשם אדוארד, תוקפים את העיר וחוטפים את הנערה שהם מתמקדים בה. גרטל מאבדת את ההכרה, אבל מובאת למקום בטוח על ידי נער מקומי בשם בן, המעריץ שלהם וצייד מכשפות שאפתן. הנזל תופס מכשפה שנמלטה על ידי המטאטא שלה, אבל אובד ביער.
למחרת בבוקר, הנזל נמצא על ידי מינה, שלוקחת אותו למעיין על מנת לרפא את פצעיו. בינתיים, גרטל נכנסת ליער לחפש אותו, אבל היא מותקפת על ידי ברינגר ואנשיו. היא ניצלת כאשר אדוארד מגיע, הורג את האנשים וחובש את פצעיה. כאשר גרטל שואלת אותו למה הוא הציל אותה, אדוארד עונה לה שטרולים משרתים מכשפות ולאחר מכן מתים. הנזל וגרטל מתאחדים בבקתה נטושה, הם מגלים שהבית שבו הם נפגשו, הוא לא רק הבית שבו התגוררו בילדותם, אלא גם המאורה של מיוריאל. מיוריאל מופיעה לפניהם, ומגלה להם את האמת על העבר שלהם. היא מספרת שאמם של הנזל וגרטל הייתה מכשפה לבנה גדולה בשם אדריאנה, שנישאה לאיכר. בליל ירח הדם, ושיש צורך בלב של מכשפה לבנה על מנת לייצר שיקוי שגורם למכשפות להיות חסינות לאש. כשאדריאנה הייתה חזקה מדי, מיוריאל התמקדה בגרטל, שמתגלה כמכשפה לבנה בעצמה. מיוריאל הפיצה את השמועה ברחבי הכפר על אדריאנה. אביהם נטש את האחים ביער לפני שנתלה כדי לשמור עליהם מתושבי הכפר הזועמים, ואמא שלהם הועלתה על המוקד. בעקבות הגילוי הזה, מיוריאל מקרבת את האחים לפני שהיא דוקרת את הנזל וחוטפת את גרטל לטקס.
הנזל מתעורר למראה של מינה, שחושפת את עצם היותה מכשפה לבנה. אחרי שמינה משתמשת בכישוף לברך את הארסנל של האחים, הנזל, מינה ובן מחליטים לשבש את ליל הירח דם שיתרחש בשבת. בעוד שמינה הורגת עשרות מכשפות עם אקדח גאטלינג, הנזל נלחם נגד כוחותיה של מיוריאל ומשחרר את הילדים, ואילו ההזמנות וההודעות של אדוארד מתריסות את מיוריאל לפני שהיא מורידה את גרטל מהצוק, מה שגורם לה בסוף להרוג אותו. מיוריאל מנסה לברוח, אבל בן מיירט לה את המטאטא. בדרכה לפגוש את הנזל, גרטל מוצאת את אדוארד ומשתמשת באקדח ההלם להחזיר אותו בחזרה לחיים. הנזל, גרטל ומינה עוקבים אחרי עקבותיה של מיוריאל לבית הממתקים הישן. במהלך העימות, מיוריאל, שפצועה אנושות, דוקרת את מינה. האחים נלחמים במאבק מתיש נגד מיוריאל בתוך בית הממתקים, עד שהם מצליחים לערוף את ראשה בעזרת את חפירה. בסוף, הנזל וגרטל אוספים את השכר שלהם להצלת הילדים לפני היציאה לציד הבא שלהם, עם בן ואדוארד שמצטרפים אליהם.
צוות השחקנים הראשי

ג'רמי רנר – בתפקיד הנזל
ג'מה ארטרטון – בתפקיד גרטל
פמקה ג'נסן – בתפקיד מיוריאל
פיטר סטורמר – בתפקיד השריף בארינגר
דרק מירס – בתפקיד אדוארד
רובין אטקין דאונס - אדוארד (דיבוב)
מוניק גנדרטון – בתפקיד מכשפת בית הממתקים
אינגריד בולסו ברדל - בתפקיד מכשפה
זואי בל – בתפקיד מכשפה
פילה ויטלה – בתפקיד מינה
תומאס מאן - בתפקיד בן וולסר
הפקה > פיתוח

קוטלי המכשפות, הוא הסרט הראשון בשפה האנגלי והמצליח ביותר של הבמאי והתסריטאי הנורווגי טומי וירקולה, שעד לסרט זה, היה ידוע בעיקר כבמאי הסרט "שלג מלח" שתוכנו היה בעיקר נאצי-זומבי. וירקולה אמר שהוא יצר קשר עם המפיק קווין מסיק מ"Gary Sanchez Productions" לאחר ההקרנה של שלג מלח בפסטיבל הסרטים סאנדנס:
אז זאת הייתה הפגישה הראשונה שלי, היום הראשון שלי בלוס אנג'לס היה עם החבר'ה האלה וסיפרתי להם על הרעיון שלי ל"הנזל וגרטל" והם אהבו זה והם לקחו אותי ל"Paramount Pictures", וכמה ימים אחר כך מכרנו אותו.
בשנת 2013, וירקולה הגיב:
אני עדיין מופתע שהם הלכו על זה, כי לסרט היה תסריט "מופרע", יש הרבה דם ודיבורים גסים, לעתים קרובות אני תוהה איך הגעתי לסרט הזה. זה בכל רחבי העולם עכשיו, ואנשים באמת מגיבים אליו, וזה מה שקיווינו, שאנשים ייהנו מהסרט הזה.
הפרויקט קיבל תקציב של 50 מיליון דולרים, משיתוף עם "מטרו גולדווין מאייר"
הפקה > שחרור

הסרט היה מיועד בתחילה לצאת לאקרנים ב-2 מרץ 2012, אך יציאתו עוכבה על ידי אולפני פראמונט ב-10 חודשים, כך שהוא לבסוף יצא ב-11 בינואר 2013. המפיק, קווין מסיק אמר מאוחר יותר:
לא גמרנו את הסרט, אבל אנחנו דנו בהוספת סצנה מסוימת שהיינו מסוגלים להכניס לסרט. והיה שיקול שג'רמי יצטלם לסרט נוסף של "הנוקמים" וייצא, אז האולפן עשה מהלך אסטרטגי וגאוני במציאת תאריך ליציאת הסרט לאקרנים מצוינת עבורנו.
בישראל, הסרט יצא ב-21 בפברואר 2013.
קולינדה

| --- | --- |

בול דואר רומני המציג קולינדה מהסוג "העז"
 מורשת תרבותית בלתי מוחשית הוכרזה על ידי אונסק"ו בשנת 2013
קולינדה (ברומנית: colinda) היא מנהג רומני עממי מסורתי המתרחש במחצית השנייה של חודש דצמבר ומקורו במנהגים פגניים קודמים לנצרות.
המנהג

לקראת חג המולד מתארגנות קבוצות של צעירים ומתאמנים בשירת שירי קולינדות. החבורות יוצאות לחזר על בתי האנשים ולבקש מתת. החבורות הן בנות שניים עד עשרים חברים, מגיל ילדות ועד מבוגרים. מקובל שהילדים יוצאים לביצוע קולינדות בשעות היום וככל שהערב מתקרב יוצאות חבורות מבוגרות יותר. תחילה החבורה מתקרב לדלת, חלון או שער ומבקש רשות להיכנס. לאחר קבלת הרשות הם נכנסים לבית או לחצר ושרים את שיריהם, שירים המדברים על ההווי החקלאי. חלק מהחבורות משתמשות בעזרים דוגמת מחרשה או חפץ דמוי מחרשה, איתה מדגימים את עבודת החריש. אחרים מדמים את עבודת הזריעה ולצורך כך משתמשים בזרעים של דגנים מקובלים. אם מתקבל המתת, החבורה שרה שירי ברכה לבני הבית ואם לא התקבלה רשות להיכנס ולשיר החבורה שרה לעיתים קללות המכוונות לבני הבית. המתת המסורתי הוא קולאקים ובייגל, אגוזים, תפוחי עץ, אך ניתנים מיני מזונות ואפילו כסף, לפי יכולתם ומידת נדיבותם של בעלי הבית.
תכנים והיסטוריה

תוכני השירים המושרים בקולינדות מגוונים למדי ומסורתיים, בעיקר סביב העיסוקים החקלאיים וסיפורי דת נוצריים. התכנים מועברים במסורת עממית מדור לדור ובחלק מהשירים יש ביטויים כל כך ישנים ונדירים, שכבר לא יודעים מה משמעותם.
מקור הקולינדות במנהגים עתיקים של חלוקת מזון ואכילתו בצוותה. בכל אירופה העתיקה היו מנהגים של חלוקת מזון להמוני הנצרכים, בצורות שונות, בדרך כלל פעם בחודש ומכאן קרבת השם קולינדה לשם היווני של ראש חודש "קלנדאה" (Kalendae). אזכור ראשון בכתובים, למנהג דמוי קולינדה נמצא אצל פלוטרך, אשר מציין את "שיר הסנונית", במאה השישית לפני הספירה.
בקולינדות וגם בשיר הסנונית החבורות המבקשות מזון ומשקה אינן פונות ברוח שפלה, אלא בתביעה קולנית. פלוטרך מציין שבמגארה נהגו חבורות הצעירים היוצאים עם "שיר הסנונית" להתנפל על בתי העשירים ולצוות על בעלי הבתים לאכיל אותם ולשרתם. בטקסט של שיר הסנונית הייתה הפנייה הבאה: "הב לנו מביתך העשיר פירות ופשטידות, הב גם גביע יין וטנא גבינות. הסנונית לא מסרבת אפילו ללחם מחומם. נלך או שנקבל משהו? אם תיתן לנו, נלך, אך אם לא, לא ניתן לך מנוח, ניקח לך את הדלת וגם את אשתך שמאחורי הדלת. פתח הדלת, פתח לסנונית, כי אנו לא ישישים, אלא בחורים צעירים." סגנון דומה יש גם בקולינדות, בהן חוזר הפזמון תובעני: "תתנו לנו או לא תתנו?"
תכנים והיסטוריה > הקולינדה האנטישמית

ב-6 בדצמבר 2013 שודרה בתחנת טלוויזיה רומנית, בקלוז', קולינדה בעלת תוכן אנטישמי מובהק. בעקבות השערורייה התפטר מתפקידו המנהל שבחר את הקולינדה, התחנה נקנסה והתנצלה בפני הקהילה היהודית.
ראו גם

שירי כוכב
הערות שוליים

↑  Scandalul colindului antisemit difuzat de TVR 3: Directorul Centrului de Cultura Cluj a demisionat  (ברומנית)
בול דואר רומני המציג קולינדה מהסוג "סורקובה"
בול דואר רומני המציג קולינדה מהסוג "מחרשונת"
בול דואר רומני המציג קולינדה מהסוג "הבוהַי"
בול דואר רומני המציג קולינדה מהסוג "הסוסונים"
קורפוס הפרשים הרביעי (האימפריה הגרמנית)

| --- | --- |

סמל מפקדת קורפוס בצבא הקיסרי הגרמני
 פרטים
 מדינה:  האימפריה הגרמנית האימפריה הגרמנית
 שיוך:   צבא הקיסרות הגרמנית
 סוג:  קורפוס
 אירועים ותאריכים
 תקופת הפעילות:  2 באוגוסט 1914 – 23 בינואר 1915 (175 ימים)
 מלחמות:  מלחמת העולם הראשונה
 נתוני היחידה
 ציוד עיקרי:  פרשים
 פיקוד
 דרגת המפקד:  גנרל חיל הפרשים
 מפקדים:  גוסטב פון הולאן
קורפוס הפרשים הרביעי (בגרמנית: Höhere Kavallerie-Kommando Nr 4 תרגום מילולי: "פיקוד הפרשים הגבוה מס' 4") היה קורפוס של צבא הקיסרות הגרמנית. הקורפוס לחם במלחמת העולם הראשונה, ופורק ב-1915.
היסטוריה

הקורפוס גויס עם פרוץ מלחמת העולם הראשונה ב-2 באוגוסט 1914, וכמפקדו הראשון מונה גוסטב פון הולאן. הקורפוס כלל את דיוויזיות הפרשים ה-3 וה-6. הקורפוס נפרס בחזית המערבית והיה חלק מהארמייה החמישית תחת פיקודו של וילהלם, נסיך הכתר של גרמניה. הקורפוס לחם בהצלחה במהלך הקרב על הארדנים, אולם לאחריו התברר שהפרשים אינם יעילים בתנאים של מלחמת חפירות, וקורפוס הפרשים ה-4 פורק ב-23 בינואר 1915.
קוודליבט

קוודליבט (בלטינית: Quodlibet) הוא קטע מוזיקלי המורכב מכמה מלודיות שונות, בדרך כלל נעימות פופולריות, בקונטרפונקט ולעיתים קרובות בנימה קלילה והומוריסטית. המונח לטיני ופירושו "הכל בכל" או מילולית "לפי הרצון". לקוודליבט יש שלושה סוגים עיקריים:
קוודליבט קטלוגי, המכיל מוזיקה חופשית לשירה קטלוגית (בדרך כלל רשימות הומוריסטיות של נושאים בעלי קשר רופף ביניהם).
בקוודליבט רצף, אחד הקולות שר ציטטות מוזיקליות וטקסטואליות קצרות בעוד יתר הקולות מספקים ליווי הומופוני (חד-קולי).
בקוודליבט סימולטאני, משולבות שתי מלודיות קיימות או יותר. הקוודליבט הסימולטני יכול להיחשב לקודמו ההיסטורי של המאש-אפ המוזיקלי של ימינו.
היסטוריה > רנסאנס

את מקורות הקוודליבט אפשר לאתר במאה ה-15, כשצירופן של נעימות-עם שונות היה נוהג פופולרי. 
המלחין יוהאן שמלצל היה הראשון להשתמש במונח בהקשר מוזיקלי מובהק בשנת 1544.תומך מוקדם בסוגה היה המלחין לודוויג זנפל בן מאה ה-16, שיכולתו להציב זו לצד זו כמה מלודיות קיימות בקוודליבט קנטוס פירמוס הניבה יצירות כמו Ach Elselein/Es taget, יצירה הנודעת בסימבוליזם יותר מאשר בהומור שבה.. 
דוגמה מוקדמת עוד יותר אפשר למצוא ב- Por las sierras de Madrid של פרנציסקו דה פניאלוסה מתוך Cancionero Musical de Palacio שלו. מכל מקום, היה זה פרטוריוס שהיה, בשנת 1618, הראשון להגדיר שיטתית את הקוודליבט כ"תערובת של יסודות שונים, הלקוחים מתוך יצירות קודש וחול". במשך תקופת הרנסאנס נחשבה יכולתו של מלחין להציב זו לצד זו מספר מלודיות קיימות, כמו בקודליבט קנטוס פירמוס, לשליטה האולטימטיבית בקונטרפונקט.
היסטוריה > מן המאה ה-19 עד ימינו

תפקידים נוספים הוטלו על הקוודליבט בין ראשית המאה ה-19 לאמצעיתה, כאשר נודע בשמות potpourri ו-musical switch. בצורות אלה, היה הקוודליבט עשוי להכיל בין שישה לחמישים "ציטוטים" בזה אחר זה. הסתירה הברורה בין מילים למוזיקה שימשה כמקור לא אכזב לפרודיה ולבידור.במאה ה-20 נשאר הקוודליבט סוגה, המצטטת נעימות ו/או טקסטים מוכרים, אם בו-זמנית ואם ברצף, בדרך כלל להשגת אפקט הומוריסטי.
גרסאות שונות

המילה קוודליבט מתייחסת גם לצורה של דיון אקדמי או בחינה בעל פה (בדרך כלל בתחום התאולוגי), שבמסגרתה אפשר להציג כל שאלה שהיא בדרך האלתור. דיוני "קוודליבט" היו פופולריים בתרבות המערב במהלך המאה ה-13 ועדיין מקובלים כיום בלימודי בודהיזם בטיבט.
דוגמאות > ברפרטואר הקלאסי

קוודליבט מופיע בסופן של וריאציות גולדברג של באך.
"גאלימתיאס מוזיקום", קוודליבט בן 17 פרקים שמוצרט חיבר בגיל עשר.
המיסות של יאקוב אוברכט, המשלבות לפעמים נעימות פופולריות, קנטוס פלאנוס ומוזיקה מקורית.
"קוודליבט הכלולות" של באך, או "קוודליבט", שאיננו קוודליבט לפי ההגדרה שלעיל אלא תצוגה בת עשר דקות של דברי הבל, הלצות, התחכמויות, רמיזות תרבותיות עלומות, משחקי מילים ופרודיה על שירים אחרים. לפעמים, המוזיקה מחקה שאקון ופוגה תוך כדי הסוואה מכוונת של הקונטרפונקט. היצירה איננה דומה לשום יצירה אחרת של באך וחוקרים אחדים מטילים ספק באותנטיות שלה.
דוגמאות > דוגמאות מודרניות

קוודליבט על שירי ילדים ולשים של המלחין הוולשי אלון הודינוט.
תערובת הנעימות של הגרייטפול דד, "האחר", כוללת את השיר "קוודליבט לרגליים רגישות".
"הקוודליבט לתזמורת קטנה וסימפונה לא-מותחלת" של פיטר שיקל
הפסנתרן גלן גולד אלתר קוודליבט הכולל את ההמנונים של ארצות הברית ושל בריטניה.
להקת הרוק המתקדם מניו ג'רזי, "עידן התבונה" חיברה וניגנה קטע אינסטרומנטלי בשם "קוודליבט" בתקליטם הראשון "כרצונכם".
הערות שוליים

↑  Vincent J. Picerno, "Quodlibet," Dictionary of Musical Terms (Brooklyn, NY: Haskell House Publishers, 1976), p. 304.
1 2  Maria Rika Maniates with Peter Branscombe/Richard Freedman, "Quodlibet," 2007, Grove Music Online, Online (December 18 2007).
↑  In book 3 of his Syntagma musicum
↑  Maria Rika Maniates with Peter Branscombe/Richard Freedman, "Quodlibet," 2007, Grove Music Online, Online (December 19 2007).
↑  bopuc/weblog: 1955, Glenn Gould remixes live, on piano
| --- | --- |
בקרת זהויות :  NLI: 987007555812905171  GND: 4176739-1  LCCN: sh85110126
קולין סקסטון

| --- | --- |

סקסטון בשנת 2021
 לידה:  4 בינואר 1999 (בן 25) מריאטה שבג'ורג'יה, ארצות הברית
 עמדה:  רכז
 גובה:  1.85 מטרים
 מספר:  2
 מכללה:  אוניברסיטת אלבמה
 דראפט:  בחירה שמינית, 2018 קליבלנד קאבלירס
 קבוצות כשחקן
 2018–2022 2022–:  קליבלנד קאבלירס יוטה ג'אז
 הישגים כשחקן
 חמישיית הרוקיז השנייה של העונה (2019)
קולין סקסטון (באנגלית: Collin Sexton; נולד ב-4 בינואר 1999) הוא כדורסלן אמריקאי המשחק בקבוצת יוטה ג'אז מליגת ה-NBA. גובהו 1.85 מטרים והוא משחק בעמדת הרכז.
קריירת מכללות

סקסטון נולד בעיר מריאטה שבג'ורג'יה, ולמד בתיכון במבלטון הסמוכה. בין השנים 2017–2018 למד באוניברסיטת אלבמה, ושיחק בקבוצת הכדורסל שלה תחת המאמן אייברי ג'ונסון. ב-25 בנובמבר 2017 קלע סקסטון 40 נקודות בהפסד קבוצתו לאוניברסיטת מינסוטה. במשחק הפתיחה של טורניר ה-NCAA הוביל סקסטון את קבוצתו לניצחון על אוניברסיטת וירג'יניה טק עם 25 נקודות, אך במשחק השני הודחה אלבמה על ידי האלופה שבדרך, אוניברסיטת וילנובה. בסיום העונה זכה סקסטון בתואר "פרשמן העונה" של המחוז הדרום-מזרחי (SEC), וכן נבחר לחמישייה השנייה של העונה במחוז לאחר שהעמיד ממוצעים של 19.2 נקודות, 3.8 ריבאונדים ו-3.6 אסיסטים למשחק.
לאחר הדחת קבוצתו הודיע סקסטון על כוונתו לוותר על שלוש שנות לימודיו הנותרות באוניברסיטה, והכריז על מועמדותו לבחירה בדראפט ה-NBA.
קריירת ה-NBA

סקסטון נבחר בבחירה השמינית של דראפט ה-NBA 2018 על ידי קליבלנד קאבלירס. בליגת הקיץ 2018 קלע סקסטון 19.6 נקודות בממוצע למשחק, ונבחר לחמישיית הטורניר. לאורך עונת הרוקי שלו קלע סקסטון 16.7 נקודות בממוצע למשחק, ובסיומה נבחר לחמישיית הרוקיז השנייה של העונה. בעונת 2019/2020 הוביל את קלעי קבוצתו, עם ממוצע של 20.8 נקודות למשחק, אולם הקאבלירס סיימו עם המאזן הנמוך ביותר באזור המזרחי; 19–46.
נבחרת ארצות הברית

בשנת 2016 זכה סקסטון במדליית זהב באליפות העולם בכדורסל עד גיל 17, כשחקן נבחרת ארצות הברית, וזכה בפרס ה-MVP של הטורניר לאחר שרשם ממוצעים של 17.0 נקודות ו-4.2 אסיסטים למשחק.